डंडई(गढ़वा): प्रखंड के पुरानी बाजार डंडई स्थित दिनांक 09-11-2018 दिन शुक्रवार को कार्तिक शुक्ल पक्ष द्वितीया तिथि को गोवर्धन पूजा के शुभ अवसर पर पूर्व से स्थित महावीर चबूतरे को मंदिर के रूप देने हेतु भूमि पूजन कर मंदिर का कार्यारम्भ किया गया। मंदिर निर्माण के लिए एक कमिटी का गठन किया गया,जिसके अध्यक्ष श्री रामप्रीत प्रसाद, उपाध्यक्ष रामनाथ साह, कोषाध्यक्ष रामगुलाम साव एवं सचिव रणविजय सिंह, संयोजक सह उपसचिव बुद्धिनारायण तथा 16 सदस्य बनाये गए। मंदिर निर्माण में घट रहे कुछ जमीन को पूरा करने के लिए ओमप्रकाश जी ने सहमति दी। भव्य हनुमान मंदिर निर्माण के साथ अन्य विकासात्मक कार्य के लिए लोगो ने संकल्प लिया। मंदिर निर्माण संयोजक बुद्धिनारायण प्रसाद ने कहा की जनसहयोग से मंदिर को आकर्षक बनाया जायेगा। इस शुभ अवसर पर संजय प्रसाद(शिक्षक), नन्दू यादव, विजय मेहता, रामनाथ साह,पारसनाथ प्रसाद, ओमप्रकाश प्रसाद, अक्षयलाल, रामगुलाम साव, प्रवीण कुमार, बुद्धिनारायण प्रसाद, अलख प्रसाद, आदित्यलाल,शिदेश्वरलाल आदि उपस्थित थे।